חוסלו מאטו

חוסה לואיס מאטו סנמרטין (בספרדית: José Luis Mato Sanmartín, נהגה: [xoseˈlwiz ˈmato sanmaɾˈtin]; הידוע בשם חוֹסֶלוּ (בספרדית: Joselu, נהגה: [xoˈselu]) נולד ב-27 במרץ 1990 בשטוטגרט, גרמניה המערבית), הוא כדורגלן ספרדי המשחק כחלוץ במועדון אל-גראפה מהליגת העל הקטרית, ובנבחרת ספרד. חוסלו החל את הקריירה המקצוענית שלו בעונת 2008/2009 בסלטה ויגו ששיחקה אז בליגה הספרדית השנייה, כשזכה לשתי הופעות בקבוצה הבכירה, אך את רוב העונה העביר בקבוצת המילואים של המועדון, ששיחקה בליגה השלישית. בסוף קיץ 2009 נרכש על ידי ריאל מדריד, אך הושאל מיד לסלטה ויגו לעונה נוספת. בעונת 2009/2010 שיחק בליגה השנייה, וכבש ארבעה שערים ב-24 הופעות במדי סלטה, שסיימה רק במקום ה-12 בסיום העונה ולא העפילה לליגה הבכירה. בעונה לאחר מכן עונת 2010/2011 שב לריאל מדריד, אך שיחק בקבוצת המילואים של המועדון ריאל מדריד קסטיליה ואף היה מלך שערי הקבוצה יחד עם אלברו מוראטה, אך הקבוצה לא הצליחה לעלות לפלייאוף הליגה השלישית. ב-21 במאי 2011 קיבל זימון לקבוצה הראשונה להופעת הבכורה שלו בלה ליגה והוא נכנס כמחליף של כרים בנזמה בעשר הדקות האחרונות במשחק ביתי מול אלמריה, וכבש כמעט מיד מכדור רוחב של כריסטיאנו רונאלדו, וקבע 8–1 למארחים. ב-20 בדצמבר 2011, בהופעתו הרשמית השנייה בקבוצה הבכירה, החליף את בנזמה בדקה ה-77 במשחק הביתי מול פונפראדינה, במסגרת בגביע המלך. גם בהופעתו השנייה במדי הקבוצה הבכירה של המועדון הוא כבש שער, שתי דקות בלבד לאחר שעלה מהספסל, שהעלה את ריאל ליתרון ל-4–1, במשחק שהסתיים בניצחון 5–1 בסופו של דבר. בעונתו השנייה בקבוצת המילואים, עונת 2011/2012, הפך למוציא לפועל העיקרי של הקבוצה כשכבש 26 שערים, 19 בעונה הסדירה ושבעה בפלייאוף. וזכה בתואר מלך השערים של הליגה השלישית. עמו זכתה ריאל מדריד קסטיליה באליפות הליגה השלישית ועלתה לליגת המשנה לראשונה מזה חמש שנים. בסיומה של העונה הטובה זכה להתעניינות מכמה מועדונים באירופה, וב-8 באוגוסט 2012 חתם על חוזה לארבע שנים במועדון הגרמני הופנהיים מהבונדסליגה. ב-16 בספטמבר 2012 ערך את הופעת הבכורה שלו בבונדסליגה כששיחק 30 דקות בהפסד החוץ 3–5 לפרייבורג. ואת שער הבכורה שלו במועדון הוא כבש עשרה ימים לאחר מכן בניצחון 3–0 של הופנהיים על שטוטגרט מעיר הולדתו. בסך הכול כבש חמישה שערים ב-25 הופעות ליגה במדי הופנהיים בעונת 2012/2013, שסיימה במקום ה-16 והייתה צריכה להתמודד בפלייאוף על מקום בליגה הבכירה מול פ.צ. קייזרסלאוטרן מהבונדסליה השנייה. הופנהיים ניצחה בסיכום צמד המשחקים ונותרה בליגה הבכירה. בתום עונתו הראשונה בהופנהיים הודה חוסלו שהוא מתקשה להסתגל לסביבתו החדשה ולכן הושאל לאיינטרכט פרנקפורט לקראת עונת 2013/2014. תחת מאמנו החדש בפרנקפורט ארמין פה, חזר לפרוח, וכבש 14 שערים ב-33 הופעות בליגה, כשהמועדון סיים במקום ה-13. גם בליגה האירופית המועדון נחל הצלחה כשהצליח לעבור את שלב הבתים, והודח בשלב 32 האחרונות על ידי פורטו הפורטוגלית בעקבות שערי חוץ. ב-9 ביוני 2014 חתם חוסלו בהנובר 96 על חוזה לארבע שנים. בעונתו היחידה בקבוצה הוא כבש שמונה שערים ב־30 הופעות בליגה ועשרה שערים ב-32 הופעות בכל המסגרות. ב-16 ביוני 2015 חתם על חוזה במועדון הבריטי סטוק סיטי מהפרמייר ליג. הוא ערך את הופעת הבכורה שלו בפרמיירליג ב-15 באוגוסט 2015 במשחק חוץ נגד טוטנהאם הוטספר, הוא נכנס כמחליף בדקה ה-59 כשסטוק הייתה בפיגור 0–2, הוא הוכשל ברחבה בדקה ה-77 וזכה בפנדל, אותו כבש חברו לקבוצה מרקו ארנאוטוביץ' כשתוצאת הסיום הראתה תיקו 2–2. את שער הבכורה שלו במועדון כבש ב-28 בדצמבר, לאחר שנכנס כמחליף וכבש שער שוויון כשהשווה ל־3–3 במשחק שהסתיים לבסוף בניצחון 4–3 של סטוק על אברטון. בסך הכול בעונת 2015/2016 הוא כבש ארבעה שערים ב-22 הופעות בליגה, כשהקבוצה סיימה במקום התשיעי בטבלה. ב-31 באוגוסט 2016 שב לגליסיה והצטרף לדפורטיבו לה קורוניה, בהשאלה לעונה אחת. ב-10 בדצמבר 2016 הוא כבש את השערים הראשונים שלו בלה קורוניה, כאשר כבש צמד בשתי דקות כשעלה כמחליף במשחק שהסתיים בסופו של דבר בהפסד 2–3 לריאל מדריד. בסך הכול כבש חמישה שערים ב-20 הופעות בליגה, ושישה שערים ב-24 הופעות בכל המסגרות במדי לה קורוניה לפני שנפצע בגיד האכילס וסיים את העונה בסוף אפריל. ב-16 באוגוסט 2017 הצטרף לניוקאסל יונייטד מהפרמייר ליג כשחתם על חוזה לשלוש שנים. את הופעת הבכורה שלו במדי ניוקאסל הוא ערך ארבעה ימים לאחר מכן כשעלה כמחליף בהפסד 0–1 להאדרספילד טאון במסגרת המחזור השני לעונה. את שערו הראשון הוא כבש במחזור הבא בניצחון הביתי 3–0 על ווסטהאם יונייטד ב-26 אוגוסט. ובסך הכול כבש ארבעה שערים ב-30 הופעות בליגה. בעונת 2018/2019, החתימה ניוקאסל שני חלוצים חדשים, סלומון רונדון ויושינורי מוטו. בעקבות כך מיעט חוסלו להופיע וכבש רק שני שערים ב-16 הופעות ליגה ועוד שער בגביע. אך במרץ כבר היה מחוץ לסגל לחלוטין, מה שסימן את דרכו החוצה מהמועדון. ב-15 ביולי 2019 שב ללה ליגה וחתם בדפורטיבו אלאבס הבאסקית על חוזה לשלוש שנים. בעונתו הראשונה באלאבס הרשים כשכבש 11 שערים ב־36 הופעות בליגה, עזר לקבוצה להישאר בליגה הבכירה, וסיים כמלך שערי הקבוצה בצוותא עם לוקאס פרס. גם בעונה הבאה המשיך להרשים כששוב סיים כמלך שערי הקבוצה עם 11 שערים הפעם ב-37 הופעות ועזר לאלאבס לשרוד בליגה הראשונה. עונת 2021/2022 הייתה עונת שיא ברמה אישית עבורו כשכבש 14 שערים ב-37 הופעות והפך למלך השערים של אלאבאס בלה ליגה. עם זאת, הקבוצה סיימה במקום האחרון בטבלה, ונשרה לליגה השנייה. וחוזהו של חוסלו תם בסיום העונה. ב-27 ביוני 2022 חתם על חוזה לשלוש שנים באספניול מהלה ליגה. את עונתו הראשונה במועדון הוא סיים עם 16 שערים ב-33 משחקי ליגה, במקום השלישי בטבלת הכובשים המצטיינים, ואף זכה בפרס סארה לכובש הספרדי המצטיין בליגה, אך קבוצתו נשרה אל ליגת המשנה בתום העונה. ב-19 ביוני 2023 חזר לאחר 11 שנה לריאל מדריד והושאל עד לסוף העונה. ב-2 בספטמבר כבש חוסלו שער בכורה בקדנציה המחודשת בריאל מדריד בניצחון 2–1 על חטאפה. ב-8 במאי 2024, כבש חוסלו שני שערים בגומלין חצי גמר עונת 2023/2024 בליגת האלופות בסנטיאגו ברנבאו מול באיירן מינכן בדקות ה-89 וה-91, ובזכות שעריו ניצחה ריאל מדריד 2–1 (4–3 בסיכום שני המשחקים), והעפילה לגמר ליגת האלופות, בפעם ה-18 בתולדות המועדון. חוסלו סיפק עונה אישית מוצלחת למרות היותו שחקן ספסל עם 18 שערים ו-3 בישולים ב-48 הופעות בכל המסגרות - מתוכן רק 18 בהרכב. בעונה זו זכה עם ריאל מדריד באליפות ובליגת האלופות. ב-17 במרץ 2023 זומן חוסלו לסגל נבחרת ספרד לקראת משחקי מוקדמות יורו 2024 מול נורווגיה וסקוטלנד. בהופעת הבכורה שלו מול נורווגיה ב-25 במרץ כבש חוסלו שני שערים וסייע לספרד להבטיח ניצחון 3–0. ב-15 ביוני כבש את שער הניצחון בחצי גמר ליגת האומות מול איטליה, שהסתיים בתוצאה 1–2. נכלל בסגל נבחרת ספרד לטורניר יורו 2024. מעודכן ל-2 בספטמבר 2023 מעודכן ל-15 ביוני 2023 ריאל מדריד אליפות: 2011/2012, 2023/2024 ליגת האלופות: 2023/2024 הסופר קאפ הספרדי: 2023/2024 נבחרת ספרד ליגת האומות 2023 יורו 2024 פרס סארה: 2022/2023 מדיה וקבצים בנושא חוסלו מאטו בוויקישיתוף חוסלו מאטו, ברשת החברתית אקס (טוויטר) חוסלו מאטו, באתר Transfermarkt חוסלו מאטו, באתר Fussballdaten.de (בגרמנית) חוסלו מאטו, באתר Soccerway חוסלו מאטו, באתר BDFutbol חוסלו מאטו, באתר WorldFootball.net חוסלו מאטו, באתר National Football Teams חוסלו מאטו, באתר FootballDatabase.eu חוסלו מאטו, באתר ESPN "El Real Madrid ficha y cede a Joselu al Celta de Vigo" [Real Madrid buys from and loans Joselu to Celta de Vigo]. El País (בספרדית). 31 באוגוסט 2009. נבדק ב-29 בספטמבר 2012. {{cite news}}: (עזרה) "El Madrid ficha hacia octavos" [Madrid signs to last-16]. Marca (בספרדית). 20 בדצמבר 2011. נבדק ב-29 בספטמבר 2012. {{cite web}}: (עזרה) "Joselu joins TSG 1899 Hoffenheim". TSG 1899 Hoffenheim. 8 באוגוסט 2012. אורכב מ-המקור ב-12 באוגוסט 2012. נבדק ב-29 בספטמבר 2012. {{cite web}}: (עזרה) "SC Freiburg 5–3 TSG Hoffenheim". ESPN Soccernet. 16 בספטמבר 2012. נבדק ב-20 במאי 2013. {{cite web}}: (עזרה) "VfB Stuttgart 0–3 TSG Hoffenheim". ESPN Soccernet. 26 בספטמבר 2012. נבדק ב-20 במאי 2013. {{cite web}}: (עזרה) "Hannover 96 verpflichtet Joselu" [Hannover 96 acquires Joselu] (בגרמנית). Hannover 96. 9 ביוני 2014. אורכב מ-המקור ב-12 ביוני 2014. נבדק ב-9 ביוני 2014. {{cite web}}: (עזרה) "Potters Land Joselu". Stoke City. נבדק ב-16 ביוני 2015. {{cite web}}: (עזרה) "Mark Hughes delighted at £5.75m Joselu signing". Stoke Sentinel. אורכב מ-המקור ב-18 ביוני 2015. נבדק ב-16 ביוני 2015. {{cite web}}: (עזרה) Abraham, Timothy (15 באוגוסט 2015). "Tottenham 2–2 Stoke". BBC Sport. נבדק ב-15 באוגוסט 2015. {{cite news}}: (עזרה) "Tottenham 2, Stoke City 2: Jinking Joselu delighted with good first impression". Stoke Sentinel. אורכב מ-המקור ב-17 באוגוסט 2015. נבדק ב-16 באוגוסט 2015. {{cite web}}: (עזרה) Reddy, Luke (28 בדצמבר 2015). "Everton 3–4 Stoke". BBC Sport. נבדק ב-28 בדצמבר 2015. {{cite news}}: (עזרה) "Stoke 3–1 Norwich". BBC Sport. נבדק ב-25 במאי 2016. {{cite news}}: (עזרה) "Bournemouth 1–3 Stoke". BBC Sport. נבדק ב-25 במאי 2016. {{cite news}}: (עזרה) "Joselu Joins Deportivo". Stoke City F.C. 31 באוגוסט 2016. נבדק ב-31 באוגוסט 2016. {{cite web}}: (עזרה) "Sergio Ramos does it again as Real Madrid grab late win over Deportivo". The Guardian. Associated Press. 10 בדצמבר 2016. נבדק ב-23 בדצמבר 2016. {{cite news}}: (עזרה) "Pepe Mel's problems mount with Joselu out for the season". AS. 28 באפריל 2017. נבדק ב-22 במאי 2017. {{cite web}}: (עזרה) "Joselu: Newcastle United sign Stoke's Spanish striker". BBC Sport. נבדק ב-16 באוגוסט 2017. {{cite news}}: (עזרה) Chowdhury, Saj (20 באוגוסט 2017). "Huddersfield Town 1-0 Newcastle United". BBC Sport. נבדק ב-18 בדצמבר 2017. {{cite news}}: (עזרה) "Newcastle United 3–0 West Ham United". BBC Sport. נבדק ב-26 באוגוסט 2017. {{cite news}}: (עזרה) "Joselu reforzará la delantera del Deportivo Alavés" (בספרדית). Deportivo Alavés. 15 ביולי 2019. נבדק ב-19 ביולי 2019. {{cite web}}: (עזרה) Ryder, Lee (15 ביולי 2019). "Newcastle United complete deal to sell Joselu to La Liga club - here's how much Magpies will earn from sale". Newcastle Chronicle. נבדק ב-19 ביולי 2019. {{cite web}}: (עזרה) Varios jugadores finalizan hoy su vinculación con el Deportivo Alavés | Alavés - Web Oficial, Varios jugadores finalizan hoy su vinculación con el Deportivo Alavés | Alavés - Web Oficial (בספרדית) "Joselu joins RCD Espanyol". RCD Espanyol. 27 ביוני 2022. נבדק ב-12 ביולי 2022. {{cite web}}: (עזרה) Zarra de LaLiga Santander 2022 - 2023 - Máximo Goleador español de primera división, Marca.com, ‏2023-02-21 (בספרדית) "Official: Espanyol relegated to second division after Valencia draw". Sport.es. 28 במאי 2023. נבדק ב-28 במאי 2023. {{cite web}}: (עזרה) טוב מאוחר: חוסלו העלה את נבחרת ספרד לגמר ליגת האומות, באתר וואלה, 15 ביוני 2023 Spain cut Cubarsí, Llorente from Euro 2024 squad, ESPN.com, ‏2024-06-07 (באנגלית)